laion/Wikipedia-Exotic huggingface dataset:
פטקו קרבלוב

פֶּטְקוֹ סְטוֹיְצֶ'ב קָרָבֶלוֹב (בבולגרית: Петко Стойчев Каравелов;‏ 24 במרץ 1843, קופריבשטיצה, האימפריה העות'מאנית – 24 בינואר 1903, סופיה, נסיכות בולגריה) היה פוליטיקאי בולגרי, אשר כיהן ארבע פעמים כראש ממשלת בולגריה ונחשב לאחד ממכונני בולגריה המודרנית. קרבלוב למד משפטים והיסטוריה באוניברסיטת מוסקבה וב-1869 הוסמך לעריכת דין. הוא לחם במלחמה העות'מאנית-רוסית (1877-1878) בצבא הדנובה של האימפריה הרוסית ולאחר כינון הנסיכות הבולגרית מתוקף סיכומי קונגרס ברלין, השתתף בניסוח החוקה הבולגרית שכונתה חוקת טרנובו ונחשבה ליברלית ומתקדמת לזמנה. במקביל מונה על ידי הרוסים לסגן מושל אזור סבישטוב. בהמשך נבחר לפרלמנט הבולגרי והיה יושב הראש שלו למשך מספר תקופות קצרות בשנותיו הראשונות. בראשית ימיה של הנסיכות הבולגרית התחולל מאבק פנימי על האוריינטציה הפוליטית שלה בין תומכי האימפריה הרוסית לבין מצדדי הקיסרות הגרמנית והאימפריה האוסטרו-הונגרית. קרבלוב נמנה עם תומכי הרוסים. בראשית 1880 מונה קרבלוב על ידי ראש הממשלה דראגן צאנקוב לתפקיד שר האוצר ולתפקיד התובע הכללי של בולגריה ובהמשך אותה שנה החליף את צאנקוב בתפקיד ראש הממשלה. עד מהרה נקלע קרבלוב לעימותים עם אלכסנדר בטנברג, נסיך בולגריה בשל עמדותיו הליברליות שצידדו בהגבלת כוחה של המלוכה מחד ובשל תמיכתו במדיניות האימפריה הרוסית מאידך. ב-1881 אילץ הנסיך בטנברג את קרבלוב להתפטר והוא גלה מבולגריה מחשש לחייו. קרבלוב היגר למחוז העות'מאני האוטונומי רומליה המזרחית ובין 1883 ל-1884 כיהן בתפקיד ראש עיריית פלובדיב, שהייתה בירת המחוז. ב-1884 הותר לו לחזור לסופיה והוא כיהן במשך שנתיים כראש הממשלה וכשר האוצר בממשלת הקואליציה שהקימו הליברלים. לאחר מלחמת בולגריה–סרביה (1885) פרצה בנסיכות הפיכה צבאית והנסיך אלכסנדר בטנברג הודח. קרבלוב היה לעוצר ביחד עם סטפן סטאמבולוב. הפיכת נגד השיבה את הנסיך למעמדו, אך הגבלת סמכויותיו והיעדר גיבוי גרמני ואוסטרו-הונגרי הביאו להתפטרותו. בולגריה נקלעה לאי יציבות פוליטית וב-1887 פרצו בסופיה מהומות פרו-רוסיות שלובו על ידי סוכני האימפריה הרוסית. קרבלוב, שהיה ידוע בעמדותיו הפרו-רוסיות, נעצר במהלך המהומות אך שוחרר לאחר זמן קצר. הוא התנגד למינויו של פרדיננד הראשון לתפקיד נסיך בולגריה. קרבלוב נעצר וב-1891 נשפט בעוון חתרנות וקשירת קשר לביצוע רצח, הורשע ונדון ל-5 שנות מאסר. ב-1894 זכה לחנינה ושוחרר מהכלא. ב-1895 ייסד קרבלוב את המפלגה הדמוקרטית הבולגרית שהנהיג עד יום מותו. ב-1901 נבחר שוב לכהונת ראש הממשלה וכיהן בתפקידו כשנה. ב-1903 נפטר קרבלוב מהתקף לב והוא בן 60 שנים. אלכסנדר מלינוב ירש את קרבלוב בתפקיד מנהיג המפלגה הדמוקרטית. קרבלוב נישא לאקטרינה וליקובה פנבה, ולזוג נולדו 3 ילדים, רדקה, ויולטה ולורה. בתו ויולטה נישאה ליוסיף הרבסט, בן הקהילה היהודית, שהיה פוליטיקאי, עיתונאי ופובליציסט ונרצח ב-1925 על ידי מנגנוני משטרו של אלכסנדר צאנקוב. יוסיף הרבסט היה אחיו של המנהיג הציוני הנודע קרל הרבסט. בתקופת מלחמת העולם השנייה נמנתה קרבלובה עם מובילי המאבק נגד גירוש יהודי בולגריה אל מחנות ההשמדה. מדיה וקבצים בנושא פטקו קרבלוב בוויקישיתוף פטקו קרבלוב, באתר "Find a Grave" (באנגלית) כרונולוגיה של האספה הלאומית באתר האספה הלאומית של רפובליקת בולגריה (באנגלית)
Multi Router Traffic Grapher

Multi Router Traffic Grapher (בראשי תיבות: MRTG) היא תוכנה חופשית לניטור ולמדידה של תעבורת רשת תקשורת נתונים. תכנה זו מציגה את עומס התעבורה ברשת לאורך זמן בצורה גרפית. התכנה פותחה במקור על ידי טוביאס אואטיקר ודייב ראנד לניטור תעבורת נתבים, אך היא הוסבה להיות כלי המאפשר להציג גרפים וסטטיסטיקות כמעט לכל תחום. MRTG נכתבה בשפת Perl, ויכולה לרוץ על מערכות ההפעלה: Windows, לינוקס, Unix, Mac OS ו-NetWare. MRTG היא תכנה חופשית תחת הרישיון הציבורי הכללי של גנו. MRTG משתמשת בפרוטוקול Simple Network Management Protocol לשליחת בקשות לשני מזהי אובייקטים (OID) אל ההתקן המנוהל (סוכן SNMP). ההתקן, אשר חייב לאפשר ניהול באמצעות SNMP, מכיל את בסיס הנתונים הניהולי (Management information base), אשר באמצעותו בודק ההתקן את קיומם של האובייקטים המבוקשים. לאחר איסוף המידע, ישלח הסוכן את הנתונים באמצעות פרוטוקול SNMP. התכנה תאגור את התוצאות בקובץ יומן (Log), ותיצור מסמך HTML אשר יכיל גרפים המציגים את תעבורת ההתקן. איסוף המידע מתבצע באמצעות המשתנים ifInOctets ו-ifOutOctets‏. לחלופין, ניתן לתכנן את איסוף המידע באמצעות תסריט (Script) או פקודה, ו-MRTG תנתח את הפלט למציאת המידע הנחוץ. אתר הבית של MRTG מכיל מאגר גדול של תסריטים המאפשרים לנטר באמצעות סטטיסטיקות בסיס נתונים של SQL, כללי חומת אש, ועוד. מודד שני ערכים (I עבור קלט, O עבור פלט) לכל אחד מן ההתקנים הנמדדים. מקבל את המידע על ידי שימוש בסוכן SNMP, או באמצעות ממשק שורת הפקודה (Command Line). אוסף מידע כל 5 דקות (ניתן לשנות לאיסוף מידע בתדירות גבוהה יותר). יוצר דפי HTML לכל התקן נמדד, הכולל גרפים של סטטיסטיקות המידע. הנתונים מסודרים בטבלאות עבור יום, שבוע, חודש ושנה, כאשר הקלט (I) נצבע כאזור ירוק, ופלט (O) נצבע בקו כחול. ציר ה-Y נמתח אוטומטית באופן שיראו הנתונים באופן הכי מפורט. במסמכי ה-HTML, לכל גרף מופיעים חישובים של המקסימום, מינימום וממוצע לתקופה המוצגת (כנ"ל) ניתן לשלוח הודעת דוא"ל במקרה שהנתונים עוברים סף מסוים. אתר האינטרנט הרשמי של Multi Router Traffic Grapher (באנגלית) דף עם דוגמאות לשימוש ב-MRTG דוגמאות של MRTG בעבודה עם Solaris Henry Steinhauer,‏ Network Traffic Analysis At The 20,000 Foot Leel - Or Where Did All This Traffic Come From, באתר MRTG
ריק רוס

ויליאם ליאונרד רוברטס השני (באנגלית: William Leonard Roberts II; נולד ב-28 בינואר 1976) הוא ראפר אמריקאי הידוע יותר בשם הבמה שלו ריק רוס. שם הבמה שלו הוא על שם סוחר הסמים ריקי "המהיר" רוס (באנגלית: Ricky Freeway Ross) למרות שלא היו לו קשרים איתו. ריק "המהיר" אף ניסה לתבוע אותו על הרווח שעשה מגנבת שמו, אך התביעה נכשלה בשנת 2010 ובית המשפט פסק נגד ריק רוס האמיתי. רוס ייסד ?את חברת התקליטים "Maybach Music Group", שבהם הוציא לאור את אלבומי הסטודיו שלו: Deeper Than Rap ו - Teflon Don. חוץ מקריירת הסולו שלו, רוס היה חבר מוביל בקבוצת ההיפ הופ Triple C's.בנובמבר 2023, הוא הוציא אלבום שיתופי עם Meek Mill, Too Good to Be True. רוס היה מועמד בסך הכל לתשעה פרסי גראמי, וזכה בתואר "איש השנה" במשך שנתיים רצופות על ידי מגזין ההיפ הופ The Source בשנים 2010 ו-2011, כמו גם "Hottest MC in the Game" על ידי MTV ב 2011. 2006: Port of Miami 2008: Trilla 2009: Deeper Than Rap 2010: Teflon Don 2012: God Forgives, I Don't Mastermind :2014 Hood Billionaire :2014 Black Market :2015 2009: Custom Cars & Cycles (עם טריפל סיסס) 2011: Self Made Vol. 1 2012:Self Made Vol. 2 2007: Rise to Power 2008 ימים של זעם 2008–2012 ג'ימי קימל בשידור חי! בתפקיד עצמו אורח מוזיקלי 2009 לייט נייט דייוויד לטרמן 2009–2010 Late Night עם ג'ימי פאלון 2010–2012 צ'לסי לייטלי 2010 Freaknik: The Musical Television Big 2013 Magic City Butterball עונה 2016 Martha & Snoop's Potluck Dinner Party עונה1 2017 חתום - עונה 1 2018 Superfly 2019 2019 Step Up: High Water עונה 2 2021 מגיע לאמריקה מדיה וקבצים בנושא ריק רוס בוויקישיתוף אתר האינטרנט הרשמי של ריק רוס (באנגלית) ריק רוס, ברשת החברתית פייסבוק ריק רוס, ברשת החברתית אקס (טוויטר) ריק רוס, ברשת החברתית אינסטגרם ריק רוס, סרטונים בערוץ היוטיוב ריק רוס, במסד הנתונים הקולנועיים IMDb (באנגלית) ריק רוס, באתר אפל מיוזיק (באנגלית) ריק רוס, באתר ספוטיפיי ריק רוס, באתר סאונדקלאוד (באנגלית) ריק רוס, באתר Last.fm (באנגלית) ריק רוס, באתר AllMusic (באנגלית) ריק רוס, באתר MusicBrainz (באנגלית) ריק רוס, באתר דיזר ריק רוס, באתר Discogs (באנגלית) ריק רוס, באתר Songkick (באנגלית) ריק רוס, באתר Genius ריק רוס, באתר בילבורד (באנגלית) ריק רוס, באתר טיידל (באנגלית) מתן שרון, גנגסטר צעצוע: ריק רוס הוא ראפר ראוותן וללא תוכן, באתר nrg‏, 20 באוגוסט 2012 Freeway Ricky Ross’ Lawsuit Against Rick Ross Thrown Out, The Urban Daily, ‏2010-07-06 (באנגלית) Rick Ross Covers 25th Anniversary Issue of The Source ‘Coming 2 America’ Sets March 2021 Release Date on Amazon וראייטי ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
Go West (שיר)

המונח "Go West" מפנה לכאן. לערך העוסק בהרכב מוזיקלי, ראו גו וסט. "Go West" (בעברית: "נלך מערבה") הוא שיר משנת 1979 שבוצע על ידי הרכב הדיסקו וילג' פיפל. השיר זכה בסופו של דבר להצלחה גדולה בהרבה יותר כאשר זכה בשנת 1993 לגרסת כיסוי שבוצעה על ידי להקת הפט שופ בויז. הגרסה המקורית יצאה לשווקים כסינגל במהלך שנת 1979. השיר לא זכה לפופולריות רבה בדומה לסינגלים האחרים של הלהקה מאותה התקופה כגון "Y.M.C.A." ו-"In the Navy". השיר נכתב על ידי ויקטור ויליס (הסולן המקורי של להקת אנשי הכפר) וז'אק מוראלי. מילות השיר מתייחסות לציטוט מהמאה ה-19 "Go West, young man" (לך מערבה, איש צעיר) אשר בדרך כלל מיוחס למו"ל האמריקני הוראס גרילי, אשר קרא להתרחבות של ארצות הברית מערבה תוך התיישבות באדמות החדשות. אף על פי שוויקטור ויליס הכחיש כי הוא כתב את השיר באופן מכוון עם תמה הומוסקסואלית, השיר נחשב על ידי רבים כביטוי לתפיסה לפיה סן פרנסיסקו הייתה האוטופיה של התנועה ההומוסקסואלית בארצות הברית במהלך שנות השבעים. גרסת הכיסוי של השיר בביצוע להקת הפט שופ בויז יצאה לשווקים במהלך 1993. הסינגל החדש זכה להצלחה ענקית בכל העולם, ובישראל בפרט, כשקטף את תואר "שיר השנה" לשנה זו במצעד הפזמונים הבינלאומי השנתי של רשת ג'. הקליפ אשר בוים על ידי הווארד גרינהול השתמש באופן ניכר באנימציית מחשב בדומה לשאר הקליפים לסינגלים של להקת פט שופ בויס מתוך האלבום Very. בתחילת הקליפ מוצג פסל החירות אשר צבוע בצבע אדום, ולאחר מכן מוצגת עיר עתידנית בה ניכר כי השלטון הוא קומוניסטי בשל השימוש באלמנטים ויזואליים סובייטים רבים (כגון כוכבים אדומים ודגלים אדומים, אנדרטת יורי גגארין ואנדרטת כובשי החלל). בהמשך מוצגים קבוצה גדולה של גברים במדים אשר צועדים במעלה גרם מדרגות לעבר העננים, לכאורה, לכיוון החברה המערבית. ניל טננט וכריס לואו מופיעים בחלקים רבים לאורך הקליפ לבושים בסרבלים וקסדות עתידניות בצבעים כחול וצהוב בהתאמה. במהלך הקליפ טננט ולאו נראים אף חוצים את הכיכר האדומה במוסקבה. הווידאו קליפ היה מועמד לפרס גראמי בשנת 1995 אך הפסיד לבסוף לווידאו קליפ לשירם של להקת הרולינג סטונז "Love Is Strong". מידע על היצירה "Go West" באתר מיוזיק בריינז גרסאות נוספות ל"Go West" באתר SecondHandSongs לפעמים תקווה היא כל מה שצריך: פט שופ בויז- Go West באתר מועדון תרבות
Go West

האם התכוונתם ל... גו וסט Go West (שיר)
את שאהבה נפשי (סרט)

אֶת שאהבה נפשי הוא סרט קולנוע תיעודי ישראלי משנת 2004, שזכה בפרס אופיר (האוסקר הישראלי) לסרט התעודה הטוב ביותר, בבימויה ובהפקתה של אילאיל אלכסנדר, שזהו סרטה הראשון. הסרט מציג את סיפורן של שלוש נשים לסביות חרדיות המתגוררות בירושלים ונאבקות בשאלת נטייתן המינית ומשיכתן לנשים. הסרט מציג את הקונפליקטים העומדים בפניהן בין רצונן לממש את תשוקתן ואהבתן המינית האותנטית לבין נאמנותן למשפחתן ולאמונתן הדתית. הסרט עוקב אחר מהלך חייהן ובחירותיהן הקשות. שם הסרט לקוח משיר השירים ג,א: ”עַל מִשְׁכָּבִי בַּלֵּילוֹת בִּקַּשְׁתִּי אֵת שֶׁאָהֲבָה נַפְשִׁי; בִּקַּשְׁתִּיו, וְלֹא מְצָאתִיו”. הסרט נבחר להיכלל בקטלוג של חברת ההפצה וסוכנות המכירות הבינלאומית "Films Transit International", מחברות ההפצה הגדולות בעולם הקולנוע התיעודי. זהו הסרט הישראלי הראשון שזכה להיכנס לקטלוג של החברה. את זכויות ההפצה בצפון אמריקה רכשה חברת "Women Make Movies". הסרט נקנה לשידור על ידי ערוצי טלוויזיה שונים בעולם, ביניהם: BBC בריטניה, SUNDANCE ארצות הברית, CBC קנדה, ABC אוסטרליה, DRTV דנמרק, THE POLISH TV, פולין וכיוצא בזה. בישראל שודר הסרט בערוץ 8 והוקרן בסינמטקים ובהקרנות שונות ברחבי הארץ. הסרט היה סרט הפתיחה של פסטיבל דוקאביב 2004, שם הוקרן בהקרנת בכורה וזכה בפרס יצירת הביכורים. הוא זכה בפרס אופיר בקטגוריות הסרט הדוקומנטרי הטוב ביותר, כמו גם בפרס הסרט הטוב ביותר - הפסטיבל הבינלאומי לסרטי נשים רחובות, הוא זכה פעמיים לפרס חביב הקהל, בפסטיבל הסרטים היהודי בברלין ובפסטיבל הפסטיבל הלסביות וההומואים בטורינו שבאיטליה הסרט היה מועמד לפרס הסרט הזר הטוב מטעם האקדמיה הבריטית לקולנוע והוקרן גם ב-OutFest, הנחשב לפסטיבל ההומו-לסבי הגדול והנחשב בארצות הברית שמתקיים בלוס אנג'לס, שם זכה ב"פרס החופש". הסרט זכה בפרסים נוספים ברחבי העולם. להט"ב ויהדות ואהבת לפניך ברעדה עיניים פקוחות להט"ב תגיד אמן "את שאהבה נפשי", במסד הנתונים הקולנועיים IMDb (באנגלית) "את שאהבה נפשי", באתר AllMovie (באנגלית) "את שאהבה נפשי", באתר אידיבי "את שאהבה נפשי", במסד הנתונים הקולנועיים KinoPoisk (ברוסית) מערכת מיקסר, "את שאהבה נפשי" נבחר להפצה עולמית על ידי חברת Films Transit International, נענע10, 10 באוגוסט 2004. אביבה קרול, ‏פילמס טרנזיט הבינ"ל תפיץ הסרט "את שאהבה נפשי", באתר גלובס, 8 באוגוסט 2004 מרב יודילוביץ', פרס ל"את שאהבה נפשי" בפסטיבל בומביי, באתר ynet, 14 בפברואר 2006. מרב יודילוביץ', "את שאהבה נפשי" זכה בפרס בפסטיבל הסרטים היהודי בברלין, באתר ynet, 5 ביולי 2005. מרב יודילוביץ', סרטה של אילאיל אלכסנדר זכה ב"נשים בתמונה", באתר ynet, 13 בספטמבר 2004. שני סרטים ישראלים זכו בפסטיבל גאה בלוס אנג'לס, GoGay,‏ 20 ביולי 2005.
הבילויים (אלבום)

"הבילויים" הוא אלבום הבכורה של להקת הבילויים, שהופק על ידי הלהקה בשיתוף עם ברי סחרוף. האלבום יצא בשנת 2003 וגרף ביקורות חיוביות רבות. השירים הידועים ביותר באלבום הם "אוטו זבל", "נפלא פה" ו"כשנפוליאון יכבוש את עכו". מרבית השירים באלבום הם בסגנון הקבוע של הבילויים - שילוב של רוק ומוזיקת כליזמר. למרות זאת, שירים רבים באלבום שואבים השראה ממגוון סגנונות מוזיקליים, כגון רוקבילי, רוק מתקדם, ג'אז, ואפילו מוזיקה מזרחית בשיר "מטבח אל יהוד". הבילויים עושים שימוש במגוון רחב של כלי נגינה כמו יוקולילי, טרומבון וטובה. מבחינה מילולית, האלבום נע בין רצינות להומור, ולגבי שירים מסוימים קשה לקבוע אם מדובר בשיר רציני או בשיר מצחיק. כמעט לכל השירים משותף הטון הביקורתי של הכתוב. האלבום מכיל משחקי מילים רבים, וכן בפראפרזות על משפטים ידועים. למשל: "אני יורק לבאר שממנה אשתה גם מחר" כפרפרזה על "אל תירק לבאר שממנה אתה שותה". באלבום נעשה שימוש רב בהומופונים ו"כמעט הומופונים": מילים שונות הנשמעות זהות או כמעט זהות. למשל "אוטו" ו"אותו" בשורה "אוטו זבל, אותו זבל כל חיי סביב היה" בשיר "אוטו זבל", או "מטבוחה ילדונת, מה את בוכה" מתוך "מטבח אל יהוד". האלבום עוסק במגוון רחב מאוד של נושאים, ביניהם חייהם של דמויות בשולי החברה (עובדים תאילנדים, בחורי ישיבה, אם חד הורית, ובעלי מסעדה ערביים). כמה מהשירים באלבום ("מטבח אל יהוד", "שאול מופז" ו"נפלא פה") הם שירים פוליטיים במובהק, ושנויים במחלוקת. במיוחד עורר ביקורת השיר "שאול מופז" המתאר את שאול מופז, הרמטכ"ל דאז, נוסע במזחלת ומחלק איברים קטועים של חיילים להוריהם. כל השירים נכתבו והולחנו על ידי ימי ויסלר (למעט היכן שמצוין אחרת).  נועם ענבר - שירה ובאס חשמלי ימי ויסלר - קולות, גיטרה חשמלית, יוקולילי ("מרוסיה") שלומי "כרובי" לביא - מערכת תופים וכלי הקשה מאיה דוניץ - פסנתר, אורגן האמונד ברי סחרוף - גיטרה חשמלית ("מטבח אל יהוד" ו"בלדה לאם חד הורית") יוקה יממוטו - זמרת אורחת ("מה שלום הזקן של צ'ין קו צ'ן") אייל תלמודי - סקסופון טנור ("נפלא פה") גור רוטקופ - טרומבון ("נפלא פה") יובל "טובי" זולוטוב - טובה ("נפלא פה" ו-"מה שלום הזקן של צ'ין קו צ'ן") יוני סילבר - קלרינט באס ("מה שלום הזקן של צ'ין קו צ'ן") מידע על האלבום הבילויים באתר MusicBrainz הבילויים במצעד האלבומים האלטרנטיביים הישראליים הגדולים של כאן 88 על האלבום, באתר היי-פיי מיוסיק ב-19 באוקטובר 2008
אריה זקס

האם התכוונתם ל... אריה זקס (משורר) – משורר, מתרגם ובמאי תיאטרון ישראלי אריה זקס (מוזיקאי) – מוזיקאי ופסנתרן מראשוני קול ישראל
בלטת עצם בעקב

בלטת עצם בעקב המוכרת בשמה העממי דורבן היא ממצא רנטגני. בלטת העצם היא צמיחה של עצם על עצם העקב המופיעה בדרך כלל בחלק התחתון של עצם העקב, באזור האחז של המחתלת הכפית או בחלק האחורי של עצם העקב באזור האחז של גיד אכילס. זיז עצם קטן (המזכיר צורת קוץ ומכאן נולד שם הדורבן) מופיע באזור בו מתחברת הרצועה ונוצר ממשכית הרצועה בנקודת האחיזה של הרצועה בעצם (אחז). בלטת עצם בעקב מקושרת פעמים רבות למחלת החיתולית הכפית והיא מופיעה במחצית מהחולים במחלת החיתולית הכפית, אך היא מופיעה גם ב 15–25 אחוזים מכלל האוכלוסייה, בלי קשר לנוכחות של מחלת החיתולית הכפית. נוכחותה של הבליטה (זיז העצם) כממצא רנטגני איננה מחייבת את הופעתם של כאבים. כלומר, ייתכן מצב בו קיים זיז בכף הרגל ואינו מלווה בתחושת כאב. פעמים רבות מופיעים כאבים הקשורים להופעתה של דלקת ברצועה (Plantar Fasciitis), מצב אשר גורר בלבול רב ונטייה לייחס את הכאבים לנוכחותו של הזיז. מתיחת יתר ברקמת הגידים של Planta Fascia גורמת לקרעים קטנים שמובילים לדלקת. התופעה נפוצה יותר אצל אנשים שיש להם: קריסה פנימית של כף רגל (Excessive pronation) קשת גבוהה/שטוחה (פלטפוס) ספורטאים שרצים זמן ממושך על משטח קשיח הגבלה/קיצור בגיד אכילס או בשריר התאומים נעל שלא מתאימה למבנה כף רגל עלייה במשקל הדרכים הנפוצות לטיפול בדורבן בעקב הן אחת או יותר מהאמצעים הבאים: מדרסים בהתאמה אישית שיקלו על כאבי הדלקת. טיפול בגלי הלם - נחשב כתחליף לניתוח ויעיל במיוחד לבעיות כרוניות. הטיפול מעודד את ההחלמה העצמית של הגוף באמצעות יצירת קרעים מיקרוסקופיים שגורמים להזרמת דם מוגברת למקום הכואב ולבניית רקמות חדשות. נעליים בהתאמה אישית ו/או בבניה אישית. פיזיותרפיה – תרגילים, מתיחות, חיזוק שרירים וטייפינג. בדיקת פילוג לחצים בכפות הרגליים בנוסף, מחקר שפרסמו חוקרים באוניברסיטת תל אביב מגלה כי הליכה ברגליים יחפות במשך 10 דקות ביום מפחיתה את כאבי הדורבן בכף הרגל. מדיה וקבצים בנושא בלטת עצם בעקב בוויקישיתוף יחזקאל טיטיון, מוטי קסטנר, אברהם בכר, משה סלעי. "דורבן" - אבחון וטיפול במחלת החיתולית הכפית , אתר רופא אביעד ברטוב, כל הדרכים להקל על כאבי דורבן, באתר מדינט פורטל בריאות רפואה ורווחה, ‏2019-11-04 מערכת 'מדינט', טיפול בגלי הלם לדורבן – איך יכול לפתור לכם את הבעיה אחת ולתמיד?, באתר מדינט פורטל בריאות רפואה ורווחה, ‏2020-01-12 איילת בן הרוש, כאבי דורבן: חוקרים באוני' ת"א מצאו כי הליכה ברגליים יחפות במשך 10 דקות ביום מפחיתה את הכאב | מדינט, באתר מדינט פורטל בריאות רפואה ורווחה, ‏2020-11-30 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קלפטר

האם התכוונתם ל... ורד קלפטר – זמרת, מלחינה ופזמונאית ישראלית יוסף קלפטר – פרופסור לכימיה ונשיא אוניברסיטת תל אביב יצחק קלפטר – מוזיקאי ישראלי
Pursuit of Happiness

Pursuit of Happiness הוא הסינגל השלישי הרשמי מתוך האלבום Man on the Moon: The End of Day של אמן ההיפ הופ האמריקאי, קיד קאדי. בפזמון של השיר מופיעים קולות רקע של הצמד המוזיקלי, MGMT והוא הופק על ידי רטאטאט. הגרסה הסופית של השיר הושקה ב-4 בספטמבר 2009 ב"רדיו 1" של BBC, אך הוא יצא לאור כסינגל בינואר 2010. ברשימת ההשמעה באלבום, השיר נקרא "Pursuit of Happiness (Nightmare)". הוא הגיע למקום ה-59 במצעד הבילבורד האמריקאי והגיע למעמד פלטינה בארצות הברית כשמכר מעל 1,000,000 הורדות דיגיטליות חוקיות ברשת מאז שחרורו. לשיר יצאו שתי גרסאות שונות של וידאו קליפים: הראשונה בזמן מסיבה, כאשר מופיעים שם הראפר קונסיקוונס (החתום בחברת התקליטים שבה חבר קאדי, GOOD Music) והראפר דרייק. בגרסה השנייה של הווידאו קליפ מתעורר קאדי בספה שמסתובבת, כשיש בה סצנה של מסיבה. מידע על היצירה "Pursuit of Happiness" באתר מיוזיק בריינז מידע על הסינגל "Pursuit of Happiness" באתר מיוזיק בריינז סרטון השיר "Pursuit of Happiness" באתר יוטיוב גרסת הקליפ הראשונה לשיר באתר יוטיוב. גרסת הקליפ השנייה לשיר באתר יוטיוב. Gold & Platinum, באתר איגוד תעשיית ההקלטות האמריקאי (באנגלית)
Make Her Say

Make Her Say (במקור: I Poke Her Face) הוא שיר של אמן ההיפ הופ האמריקאי, קיד קאדי, והוא הופץ בתור הסינגל השני מתוך אלבום הבכורה שלו, Man on the Moon: The End of Day. השיר ראה אור ביוני 2009 ונקרא במקור I Poke Her Face, אך שמו שונה על מנת להפוך אותו למקובל יותר בתחנות הרדיו. קניה וסט, שהשתתף בשיר ביחד עם הזמר קומון, הפיק את השיר בעצמו. השיר מכיל סמפול ווקאלי מהגרסה האקוסטית לשירה של ליידי גאגא, Poker Face, מתוך המיני אלבום שלה, The Cherrytree Sessions. גאגא הביעה הסכמה לשימוש ברצועה, ואמרה כי לוסט "הייתה תובנה בהיקף כה רחב על מה כוונות השיר". השיר הועמד לפרס גראמי בקטגוריית "ביצוע הראפ הטוב ביותר על ידי צמד או הרכב" בטקס גראמי ה-52. מידע על הסינגל "Make Her Say" באתר מיוזיק בריינז סרטון השיר "Make Her Say" באתר יוטיוב הקליפ לשיר באתר יוטיוב. ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Erase Me

Erase Me הוא שיר של אמן ההיפ הופ האמריקאי, קיד קאדי, והוא יצא בתור הסינגל הרשמי הראשון מתוך אלבום הסטודיו השני שלו, Man on the Moon II: The Legend of Mr. Rager. השיר, שמשתתף בו אמן ההיפ הופ קניה וסט, הושמע לראשונה בתחנת הרדיו הראשית של קליבלנד ב-30 ביוני 2010, ובהופץ לתחנות רדיו אחרות באוגוסט 2010. Erase Me עלה לאייטונז ב-24 באוגוסט 2010 והגיע למעמד זהב בארצות הברית, כשמכר מעל 500,000 הורדות דיגיטליות חוקיות ברשת. השיר הגיע בהופעת בכורה מרשימה למקום ה-22 במצעד הבילבורד הוט 100, ובקנדה הסינגל הגיע למקום ה-18 במצעד הסינגלים בשיאו. סרטון השיר "Erase Me" באתר יוטיוב
משקל אטומי

משקל אטומי (atomic weight) או מסה אטומית יחסית (relative atomic mass), המסומן Ar, הוא נתון פיזיקלי וכימי המייצג את הממוצע המשוקלל של המסות האטומיות של האיזוטופים של יסוד מסוים ביחס לאטום המימן, לפי שכיחותם בטבע. לכל יסוד יש משקל אטומי מסוים, המאפיין אותו. אין שני יסודות בעלי אותו משקל אטומי. נתון זה נדרש מכיוון שלאיזוטופים שונים של אותו יסוד יש מסה אטומית שונה, כך שעבור כל יסוד המופיע בטבע כיותר מאיזוטופ אחד, לא ניתן להסתפק במסה האטומית של אחד האיזוטופים כדי לייצג את המסה האטומית הממוצעת של היסוד עצמו. נדרש שקלול של המסות האטומיות של האיזוטופים השונים, לפי שכיחותם. שקלול זה מפיק מספר מייצג עבור כל יסוד, הוא המשקל האטומי. לכן, המשקל האטומי מופיע, לעיתים קרובות, תחת שמו של היסוד בטבלה המחזורית. המשקל האטומי הוא גודל חסר ממד המייצג את היחס בין הממוצע המשוקלל של המסות האטומיות לבין יחידת מסה אטומית מאוחדת אחת (1 u). לדוגמה, היסוד חמצן מופיע בטבע כתערובת של שלושה איזוטופים: האיזוטופ 16O (חמצן-16), האיזוטופ 17O (חמצן-17) והאיזוטופ 18O (חמצן-18). לכל אחד מהאיזוטופים יש מספר מסה שונה (16, 17 ו-18, בהתאמה). לכן, גם המסה האטומית של כל אחד מהם שונה: 15.99491461957 u עבור חמצן-16, 16.9991317565 u עבור חמצן-17 ו-17.99915961286 u עבור חמצן-18. ידועה גם השכיחות היחסית של כל אחד מהאיזוטופים: חמצן-16 מהווה 99.757% מהחמצן בטבע, חמצן-17 מהווה 0.038% מהחמצן בטבע וחמצן-18 מהווה 0.205% מהחמצן בטבע. עם נתונים אלו, ניתן לחשב את המשקל האטומי של חמצן: Ar(O) = 15.99491461957 × 0.99757 + 16.9991317565 × 0.00038 + 17.99915961286 × 0.00205 = 15.9994049243182779 מכיוון שאין צורך, או דיוק, במספר גבוה מדי של ספרות לאחר הנקודה, המשקל האטומי של חמצן מוצג לעיתים קרובות כ-15.9994. לעיתים, הנתון מוצג עם טווח אי-ודאות במדידה, הנובע מאי-ודאות במדידה של נתוני המסה האטומית והשכיחות היחסית של האיזוטופים השונים. בשיטת הצגה זו, המשקל האטומי של חמצן הוא 15.9994 ± 0.00037. נתון המשקל האטומי משמש גם לחישובים של מסה מולרית או מסה מולקולרית. זאת, על ידי הכפלת מספר האטומים של יסוד מסוים, הנמצאים במולקולה, במשקל האטומי של אותו יסוד וחיבור התוצאות עבור כל היסודות השונים הנמצאים במולקולה. משקל אטומי סטנדרטי (standard atomic weight) הוא משקל אטומי של יסוד כשהוא מחושב על בסיס השכיחות היחסית של האיזוטופים בדגימות שנלקחו מכדור הארץ בלבד. מספר אטומי (Z) – מספר הפרוטונים בגרעין של אטום מסוים; קובע את היסוד של האטום. מספר מסה (A) – מספר הנוקליאונים (פרוטונים ונייטרונים) בגרעין של אטום מסוים; קובע את האיזוטופ של האטום. יחידת מסה אטומית מאוחדת (u) – יחידת מידה קבועה של מסה, השווה 1⁄12 מהמסה של אטום אחד של פחמן-12. מסה אטומית (ma) – מסה של אטום מסוים; משתנה עם שינוי האיזוטופ; ניתנת למדידה ביחידות u. מסה מולקולרית (m) – מסה של מולקולה מסוימת; ניתנת למדידה ביחידות u. מסה מולרית (M) – מסה של כמות נתונה של חלקיקים מסוימים; נמדדת ביחידות g/mol. משקל אטומי, באתר אנציקלופדיה בריטניקה (באנגלית) משקלים אטומיים, דף שער בספרייה הלאומית "Atomic Weights and Isotopic Compositions with Relative Atomic Masses". NIST. ביולי 2015. נבדק ב-7 במרץ 2017. {{cite web}}: (עזרה)
פרס אוסקר לתסריט המעובד הטוב ביותר

פרס אוסקר לתסריט המעובד הטוב ביותר (באנגלית: Academy Award for Best Adapted Screenplay) הוא פרס אוסקר הניתן מטעם האקדמיה האמריקאית לקולנוע לתסריטאי על תסריט מעובד לסרט קולנוע, אשר מבוסס על חומר שפורסם קודם לכן (בדרך כלל רומן, מחזה, סיפור קצר, או תוכנית טלוויזיה, אך לעיתים גם סרט קולנוע אחר). במילים אחרות: התסריט הוא אדפטציה קולנועית של יצירה נרטיבית אחרת. על פי הגדרה זו, סרטי המשך נחשבים באופן אוטומטי כבעלי תסריטים מעובדים (מאחר שסרט ההמשך חייב להיות מבוסס על הסיפור המקורי). האדם הראשון לזכות בפרס פעמיים היה ג'וזף ל. מנקייביץ', שזכה בשנתיים רצופות, 1949 ו-1950. זוכים נוספים שקיבלו את הפרס פעמיים: ג'ורג' סיטון, רוברט בולט (גם הוא זכה בשנתיים רצופות), פרנסיס פורד קופולה, מריו פוצו, אלווין סרג'נט, רות פראוור-ג'אבוולה, מייקל ווילסון, אלכסנדר פיין וכריסטופר המפטון. בילי ווילדר, צ'ארלס ברקאט, פאדי צ'ייבסקי, פרנסיס פורד קופולה, הורטון פוט, רוברט בנטון, בו גולדמן, וולדו סולט והאחים כהן זכו הן בפרס אוסקר לתסריט המעובד הטוב ביותר והן בפרס אוסקר לתסריט המקורי הטוב ביותר. פרנסיס מריון היא האישה הראשונה לזכות בפרס, על הסרט הבית הגדול. ג'יימס אייבורי הוא המועמד המבוגר ביותר בהיסטוריה של הפרס וכן גם הזוכה המבוגר ביותר, בגיל 89, על הסרט קרא לי בשמך. צ'ארלי ואצ'ל הוא הזוכה הצעיר ביותר, בגיל 32, על הסרט שחור על לבן. המועמד הצעיר ביותר הוא ג'וזף ל. מנקייביץ', בגיל 22, על הסרט סקיפי. שיאן המועמדויות לפרס הוא בילי ווילדר עם 7 מועמדויות. אחריו עם 6 מועמדויות חולקים את התואר ג'ון יוסטון ואריק רות'. ריצ'ראד ברוקס היה מועמד 5 פעמים. פרק זה לוקה בחסר. אנא תרמו לוויקיפדיה והשלימו אותו. פרס אוסקר לתסריט המקורי הטוב ביותר מדיה וקבצים בנושא פרס אוסקר לתסריט המעובד הטוב ביותר בוויקישיתוף אתר האינטרנט הרשמי של פרס אוסקר לתסריט המעובד הטוב ביותר (באנגלית) אתר טקס האוסקר פרס אוסקר במסד הנתונים IMDb